Document ID: /fineweb-2-swissfilter-quality_10-filterrobots/filtered/01307.jsonl.gz/96

Integrimi
Nisret Bujari kandidon për asamblist në Komunën e Badenit, Austri
Nisreti i cili është me prejardhje nga Suhareka, garon në këto zgjedhje si kandidat nga partia ÖVP (Partia Popullore e Austrisë) e kancelarit austriak, Sebastian Kurz
Shqiptarët e Austrisë çdo ditë e më shumë po tregojnë sukseset e tyre dhe integrimin e mirë në shoqërinë austriake. Jo vetëm në fushën e artit, kulturës dhe sportit, por edhe në atë politike. Nisret Bujari nga Badeni i Austrisë është njëri prej tyre. Ai është kandidat për asamble në Komunën e Badenit, në zgjedhjet e 26 janarit që do të mbahen në shumicën e komunave në landin e Austrisë së Ulët.
Nisreti (në mes), me kancelarin Kurz dhe kryetarin e Komunës Baden
Në Austri, Nisreti ka ardhur në vitin 1999. Puna e tij në fushën e gastronomisë ka bërë që të ketë kontakte të shumta edhe me politikanë të ndryshëm, por edhe të fitojë respektin e banorëve të kësaj komune. Në vitin 2015, hap një firmë të kopshtarisë, por as kjo nuk e josh që t’i lerë anash aktivitetet politike.
Nisreti, i cili është me prejardhje nga Suhareka, garon në këto zgjedhje si kandidat nga partia ÖVP (Partia Popullore e Austrisë) e kancelarit austriak, Sebastian Kurz.
Me ish-ministren austriake
„Jam prej vitesh aktivist politik i kësaj partie. Partia e Sebastian Kurz u ka hapur dyert shumë shqiptarëve dhe u ka dhënë mundësinë që të garojnë, qoftë për ulëse komunale por edhe për ato parlamentare. Unë i kam hyrë kësaj gare me shpresën se do të zë një ulëse në komunën e Badenit”, thotë Nisreti për albinfo.ch.
Kjo komunë është e banuar shumë nga shqiptarët dhe Nisreti pret që duke i njohur shumicën edhe personalisht, shqiptarët të dalin në numër sa më të madh për ta votuar atë, në mënyrë që të kenë zërin e tyre në këtë komunë.
„Numri im në listë është 37. Shqiptarët që jetojnë në këtë komunë duhet të dalin për të më votuar, sepse unë do të përfaqësoj synimet e tyre për një jetë më të mirë dhe më të lehtë në sistemin shoqërorë në Austri“, thotë ai, njofton albinfo.ch.
Motoja e Nisretit në këto zgjedhje është: „Dëshiroj të punoj për integrimin dhe komunikimin paqësor të kulturave të ndryshme në Baden“.
A.Gj.
Të ngjashme
Përkujtohen me nderim martirët e kombit shqiptar
Të tjera nga Integrimi
E-Diaspora
-
“FC Dardania Linz”, klubi i parë shqiptar në Austrinë e Epërme “FC Dardania Linz” është formuar në mars të vitit 2017 nga afaristë dhe futbolldashës nga Linzi...
-
Arkitekti Atdhe Belegu nga Norvegjia, në listën e 10 të rinjve në ngritje
-
Filloi mësimi i gjuhës shqipe në Parma të Italisë
-
Regjistrim i detyrueshëm për të gjithë klientët e lokaleve hoteliere në Vjenë
-
Fabjola Kodra, kandidatja e dytë më e votuar për këshilltarët komunalë në Itali
Jeta në Zvicër
-
Kështu votoi Zvicra sot Me avionët luftarakë dhe ligjin e gjuetisë, rezultati ishte i ngushtë. Me iniciativën e kufizimit, pushimin...
-
Paga minimale në Gjenevë: 23 franga ora, 4 086 në muaj dhe 49,032 CHF në vit
-
Gjeneva vendosi për pagën minimale, 23 franga ora
-
Nisma kundër migracionit humb përfundimisht shumicën e kantoneve
-
Baballarët pritet të fitojnë pushimin e atësisë në Zvicër